cyanic-selkie/wikianc huggingface dataset:
Nakhitsjevan
Armenia har rekna (og reknar delvis enno) området som armensk. Nakhitsjevan reknar seg sjølv som eit sjølvstendig land, men er ikkje anerkjend av andre nasjonar. Som land har dei derimot sjølv, forutan Tyrkia, anerkjend det tyrkiskkontrollerte Nord-Kypros som eit eige land. Den førre aserbajdsjanske presidenten Heydər Əliyev kom frå Nakhitsjevan.
I lågareliggande delar av platået vert det drive jordbruk ved hjelp av kunstig vatning (bomull, tobakk, ris, frukt, vin, silke). Det er òg tekstil- og næringsmiddelindustri i regionen, og noko gruvedrift.
Gunhild Halle Haugen
Gunhild Halle Haugen er ein norsk tidlegare friidrettsutøvar frå Sandefjord som tevla i mellom- og langdistanseløp. I tida 1996-2002 vart ho noregsmeister fem gongar på 5000 meter, to gongar på 1500 m og like mange gongar på 10000 meter. Under EM i friidrett 2002 vart ho nummer åtte både på 5000 m og 10000 m. Gift Haugen i 2000. Ho var medlem av IL Runar og er i 2016 busett i Stavern. Per Halle er far hennar.
Nakhitsjevan
Historie
Området vart oppretta som autonom republikk i februar 1924. Folkesetnaden har gjennom 1500 år hatt ein særs vekslande historie under skiftande herrar, mellom anna persarar, arabarar, seldsjukkar, mongolar, Det osmanske riket og igjen Iran, før russarane annekterte området i samband med den russisk-persiske krigen 1828. I 1924-1991 var Nakhitsjevan ein autonom republikk i sovjetrepublikken Aserbajdsjan, og frå 1991 autonom republikk i den sjølvstendige staten Aserbajdsjan.
Gunhild Halle Haugen
Aktiv
Halle tok i 1992 steget opp mot noregstoppen på mellomdistansane med 4.22,0 på 1500 m og 9.10,4 på den doble distansen. I 1993-sesongen forbetra ho seg til høvesvis 4,20,3 og 9.02,6 på dei to distansane. I juni 1994 sprang ho inn til 8.56,7 i Helsinki, og fekk delta i europameisterskapen på same arenaen i august. Ho var då mindre enn eit halvt sekund frå å kvalifisere seg til EM-finalen. Like etter EM var over fekk ho notert 15.30,0 då ho i København sprang 5000 meter for aller fyrste gong.
Nakhitsjevan
Historie
I 1990 erklærte Nakhitsjevan (som første sovjetrepublikken) seg sjølvstendig av Sovjetunionen. Republikken vart gjenerobra i løpet av eit par dagar. På trass av den korte varigheita vert ofte denne lausrivinga rekna som det første forvarselet om at Sovjetunionen kom til å gå i oppløysing.
Gunhild Halle Haugen
Aktiv
Med tida 4.16,7 gjorde Halle på Bislett stadion den 27. mai 1997 unna sitt snøggaste 1500-meterløp nokon gong. Under verdsmeisterskapen 1997 i Aten nådde ho ein internasjonal finale for fyrste gong, men enda på 14. plass. Ho var ikkje aktiv i 98-sesongen, men kom tilbake i 1999 og sprang mellom anna inn til siger i sitt aller fyrste milløp, under noregsmeisterskapen på Byrkjelo. Den 1. april 2000 i Lisboa sette Halle sin siste personlege rekord då ho vart klokka inn på 31.47,8. Sidan forbetra ho seg ikkje tidsmessig, men fekk sine beste internasjonale plasseringar under München-EM 2002, to åttandeplassar på langdistansane.
Declan Mulligan
John Declan Mulligan er ein irsk rockemusikar, songar og låtskrivar, mest kjend som gitarist i det amerikanske rockebandet The Beau Brummels. I 1964 møtte han Ron Elliott, Sal Valentino og John Petersen under ei uformell øving i Det irske kultursenteret i San Francisco. Mulligan spelte mellom anna munnspelet i opninga av hitten deira «Laugh, Laugh,» som nådde topp 20 i USA på Billboard Hot 100 i februar 1965.
Kvillsfors
Emån renn gjennom Kvillsfors. Riksväg 47 (tidlegare länsväg 127) går gjennom staden.
Declan Mulligan
Mulligan vart sparka frå bandet i midten av 1965 og saksøkte bandet i 1966 på grunn av dette. Han spelte seinare i det lokale bandet «The Black Velvet Band». Han kom saman med The Beau Brummels at i 1975 for eit nytt album.
Kvisljungeby
Kvisljungeby er ein tettstad i Göteborgs kommun i Västra Götalands län i landskapet Bohuslän i Sverige. I 2005 hadde tettstaden 586 innbyggjarar.
Damir Kedžo
Damir Kedžo (fødd 24. mai 1987 i Omišalj i den sosialistiske republikken Kroatia i Jugoslavia) er ein kroatisk popsanger. Kedžo starta sin musikkarriere i 2003, då han deltok i talenttevlinga Story Super Nova Music Talent Show. Han vann seinare den tredje sesongen av Tvoje lice zvuči poznato, den kroatiske versjonen av Your Face Sounds Familiar. I 2020 vann Kedžo den kroatiske songtevlinga Dora med låten «Divlji vjetre». Han skulle ha representert Kroatia i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i 2020.
Bakgrunn
Kedžo vart fødd i Omišalj i 1987 og vart kjent i heimlandet i 2003 då han deltok i Story Suparnova Music Talents – den fyrste kroatiske versjonen av Idol. Han enda på syvendeplass. Året etter starta han trioen Saša, Tin & Kedžo saman med Saša Lozar og Tin Samardžić,. Dei gav seinare ut albumet Instant. Debutsingelen til gruppa «365» toppa den kroatiske hitlista i seks veker. I 2005 vart band oppløyst, og Kedžo tok deretter eit pauseår.
I 2006 vann Kedžo ein pris under musikkfestivalen Melodije Istre i Kvarnera, i klassa beste debutartist med songen «Ki bi sad reke», og året etter fekk han ein pris for beste framføring med songen «Kanet na vetru».
I 2010 vann Kedžo fyrstepremie i den internasjonale songtevlinga Slavianski Bazaar i Kviterussland, og i 2011 deltok han i songtevlinga Dora, Kroatias svar på Melodi Grand Prix. Etter fleire år vekke frå rampelyset, vann han i 2016 den kroatiske versjonen av Your Face Sounds Familiar med ein imitasjon av Mariah Carey.
I 2020 deltok Kedžo på nytt i Dora, denne gongen med songen «Divlji vjetre». I finalen 29. februar 2020 vann han tevlinga og skulle dimed representere Kroatia i Eurovision Song Contest 2020, i Rotterdam i Nederland, men Eurovision Song Contest vart avlyst på grunn av koronavirusutbrotet i 2020.
Nansenfondet
Nansenfondet er eit norsk fond. Det vart etablert i 1897, under leiing av Waldemar Christopher Brøgger og andre forskarar. Dei ynskte å forsterke nasjonen Noreg si evne til vitskapleg forskning. Fondet fekk midlar ved diverse frivillige gåver, og premieobligasjonslån frå Stortinget på ein halv million kroner.
Før etableringa av Norges forskningsråd, etter andre verdskrigen, var Nansenfondet den viktigaste kjelda for pengepremiering innanfor norsk vitskap. Hovedprisen som Nansenfondet delar ut er Fridtjof Nansens belønning for fremragende forskning, med to underklasser: Historisk-filosofisk (sidan 1903) og matematisk-naturvitenskapelig (sidan 1907). I 1961 fikk vi Fridtjof Nansens belønning for yngre forskere; etter initiativ fra Norsk Varekrigsforsikringsfond. Denne prisen vart utdelt av Nansenfondet frå 1974.
Lars Johannesson Aga
Lars Johannesson Aga var ein norsk gardbrukar, lensmann og stortingsmann frå Ullensvang. Johannes Pedersen Aga var far hans og Johannes Johannesson Aga bror hans.
Aga vart konstituert lensmann i heimbygdene i 1824, seinare var han knytt til lensmannsstillinga som medhjelpar. Han vart lensmann i Ullensvang i 1830, ei stilling han hadde til 1881. Aga var også gardbrukar på Hovland i Ullensvang frå 1839. Han var medlem av heradsstyret 1839-81 og forlikskommissær 1840-53.
Aga var stortingsmann frå Søndre Bergenhus amt i 1842 og 1845. I 1842 han medlem av protokollkomiteen, medan han i 1845 var med i næringskomiteeen.
Aga døydde på garden sin i Ullensvang i 1889.
Sami Usteb
Sami Usteb var eit samisk blad som kom ut med 57 nummer frå 1899 til 1903. Bladet vart utgjeve av Norges Samemisjon og det var sokneprestane Jens Otterbech og Gudbrand Tandberg som stod som redaktørar.
Lilienthalbreen
Lilienthalbreen er ein isbre som flyt vest og ut i Cayleybreen mellom Pilcher og Baldwin Peak, på vestkysten av Graham Land. Han vart fotografert av Falkland Islands and Dependencies Aerial Survey Expedition (FIDASE) i 1956–57, og kartlagt frå desse bileta av Falkland Islands Dependencies Survey (FIDS). Han vart namngjeven av UK Antarctic Place-Names Committee (UK-APC) i 1960 etter Otto Lilienthal (1848–1896), ein tysk pioner innan glidefly.
Umm Salal Ali
Umm Salal Ali (arabisk أم صلال علي) er ein landsby i kommunen Umm Salal i Qatar.
Mount Rusanov
Mount Rusanov er ein isolert fjell som ligg nord for Dei russiske fjella, kring 35 nautiske mil (60 km) nordaust for Zhelannaya Mountain i Dronning Maud Land. Det vart kartlagd av Norsk Polarinstitutt frå flyfoto av den norske antarktisekspedisjonen, 1958-59 og kartlagd på ny i 1959 av Den sovjetiske antarktisekspedisjonen, som kalla det opp etter den russiske geologen og polfararen V.A. Rusanov.
Fylkesveg 364 i Troms
Fylkesveg 364 i Troms går mellom Burfjord og Burfjord kai i Kvænangen kommune. Vegen er 320 meter lang.
Delstaten Rio de Janeiro
Rio de Janeiro er ein delstat i Brasil. Han grensar mot delstatane Espírito Santo, Minas Gerais og São Paulo‎. Delstadshovudstaden er byen Rio de Janeiro.
Atsjinsk
Atsjinsk (russisk А́чинск) er ein by i Krasnojarsk kraj i Russland med om lag 110 000 innbyggjarar. Han ligg på høgre sida av elva Tsjulym nær staden der han vert kryssa av den transsibirske jernbanen, 184 km vest for Krasnojarsk. Atsjinsk lufthamn ligg 4 km aust for byen.
Byen dekkjer eit areal på 103,21 km².
Fugleslekta Chloris
Artene var tidlegare rekna til slekta Carduelis, men denne viste seg å vera ei polyfyletisk gruppe. Mange arter blei difor flytte til nye slekter, og akkurat desse fem artene viser seg å ikkje eingong vera spesielt nært i slekt med Carduelis. Chloris er no ei monofyletisk gruppe, og gruppa blir rekna som systergruppa til Linurgus.
Atsjinsk
Historie
Byen vart grunnlagt i 1641 som Atsjinskij ostrog ved elva Belyj Ijus. Etter ein brann vart han flytta til Tsjulym-elva i 1683 og 25. juli 1683 vert rekna som den offisielle grunnleggingsdagen for byen. Han fekk bystatus i 1782. Den transsibirske jernbanen nådde byen i 1895 og Atsjinsk vart raskt viktigare for området. Distriktet Atsjinsk vart i 1930 det første målet for stalinistiske bondedeportasjonar i Krasnojarsk-regionen.
Fugleslekta Chloris
Inndeling
Inndelinga og rekkjefølgja hennar følgjer HBW Alive og er i samsvar med Collar, Newton & Bonan (2017). Norske namn på artene følgjer Norsk navnekomité for fugl og er i samsvar med Syvertsen et al. (2008). Namn og skildringar i parentes er ikkje offisielle namn, men berre mellombelse skildringar i påvente av offisielle namn.
Lliboutrybreen
Lliboutrybreen er ein isbre som flyt sørvest frå Boyle Mountains ut i Bourgeoisfjorden ved Loubet Coast. Han vart namngjeven av UK Antarctic Place-Names Committee (UK-APC) i 1983 etter Louis A.F. Lliboutry, ein fransk fysikar og glasiolog som undersøkte den mekaniske deformasjonen til is og dei mikrometeorologiske eigenskapane på isflater, og som gjorde ein generell studie av isbrear på Den antarktiske halvøya. Han var direktør på Glasiologilaboratoriet ved Universitetet i Grenoble frå 1958 til 1983 og president i Det internasjonale rådet om snø og is i 1983-87.
Rio de Janeiro (fleirtyding)
Rio de Janeiro kan visa til:
Ruvungane
Ruvungane er ei gruppe småtoppar like nord for Ryvingen i sørlege delen av Borgmassivet i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og namngjeve Ruvungane.
Kvissleby
Kvissleby er ein svensk tettstad i Sundsvalls kommun i Västernorrlands län i landskapet Medelpad. I 2005 hadde tettstaden 2 633 innbyggjarar. Kvissleby ligg cirka femten kilometer sør for Sundsvall.
Arbins gate
Arbins gate er ei gate i Oslo, frå Henrik Ibsens gate (som tidlegare var ei strekning av Drammensveien) og ned til Løkkeveien på Ruseløkka. Gata fekk i 1896 namnet Arbiens gate etter by- og rådstoveskrivaren Peter Arbin (1741–1804), som var eigar av ein løkkeeigedom her. I 1983 vart namnet på gata retta til det nogjeldande Arbins gate.
Mal Whitfield
Malvin Greston Whitfield, kjend som Mal Whitfield, var ein USA-amerikansk friidrettsutøvar fødd i Bay City i Texas. Han vann tre OL-gull og i alt fem medaljar i sommarleikane 1948 og 1952. Whitfield vann sine to individuelle gullmedaljar på 800 meter, dei hine medaljane på 400 m og 4 x 400 m stafett.
Aktiv
Whitfield vart olympisk meister 1948 på 800 meter den 2. august i London. På Wembley stadion sprang han i mål på tida 1.49,2, ny olympisk rekord, 0,3 sekundar føre jamaicanaren Arthur Wint. Tre dagar seinare vann Wint 400-meterfinalen på 46,2 sekundar, like framom landsmannen George Rhoden, med Whitfield på bronseplassen på tida 46,9. Til sist i London sprang Whitfield USA inn til ein suveren siger på 4 x 400 stafett, etter at Arthur Harnden, Cliff Bourland og Roy Cochran hadde lagt grunnlaget for triumf.
Frå dei panamerikanske leikane 1951 i Buenos Aires kom Whitfield heim med tre gull. Han vann både 400 m og 800 m og deltok på USA sitt vinnarlag på 4 x 400 m stafett.
Medaljar og plasseringar i internasjonale meisterskap
Whitfield, aktiv flygar under Korea-krigen, døydde på ein heim for krigsveteranar i Washington D.C., 91 år gammal.
Piauí
Piauí er ein delstat nordaust i Brasil som grensar mot delstatane Pará, Tocantins, Bahia, Pernambuco og Paraíba og Ceará. Delstadshovudstaden er Teresina.
Piauí har eit tropisk klima. Ein stor del av delstaten består av det halvtørre Sertão-landskapet. Mesteparten av delstaten har eit halvtørt klima med periodevis regn frå desember til april og tørke resten av året. Store delar av landskapet er dekte av kratt kalla caatinga.
Piauí har den kortaste kystlinja av alle delstatane i Brasil, på berre 66 km. Delstatshovudstaden Teresina er også den einaste hovudstaden i den nordaustre delen av Brasil som ikkje ligg ved kysten. Årsaka til dette er at i motsetning til nabodelstatane blei Piauí først kolonisert i innlandet og ikkje frå vatnet.
Historie
Delstaten har mange svært viktige arkeologiske utgravingar, mellom anna nasjonalparken Serra da Capivara, som er rik på fornminne frå førhistoriske indianske sivilisasjonar. Holemåleri viser ein sivilisasjon som går 25 000 år tilbake i tid.
Dei første europeisk-ætta innbyggjarane i Piauí var bandittar som flykta frå delstaten São Paulo. Dei best kjende er truleg Domingos Afonso Mafrense og Domingos Jorge Velho. Mafrense skipa det som i dag er byen Oeiras, mens dei første kvegflokkane blei ført inn i delstaten av Velho.
På 1600-talet skipa mange fattige adelsmenn og jesuitt-prestar seg i delstaten. Det same gjorde afrikanske og indianske slaver. Landeigarar frå nabodelstatane Maranhão og Bahia som søkte nye landområde for kvegdrift, etablerte seg også i delstaten i denne perioden.
Teresina var den første planlagde brasilianske byen. Med utgangspunkt i eit sjakkbrett blei byplanen teikna av ein arkitekt i 1852. Byen ligg ved elvane Parnaíba og Poti. Han er kjend som «den grøne byen» på grunn av alle mangotrea som veks ved sidene av bygatene.
Andre byar i Piauí er Parnaíba og Oeiras.
Fylkesveg 365 i Troms
Fylkesveg 365 i Troms går mellom Alteidet og Gulpenjárga kai i Kvænangen kommune. Vegen er 13,2 km lang.
It's Magic
«It's Magic» er ein popsong skriven av Jule Styne, med tekst av Sammy Cahn. Songen vart først framført av Doris Day i filmdebuten hennar Romance on the High Seas (i Storbritannia kjend som It's Magic etter songen), og vart publisert i 1947. Versjonar som gjekk inn på Billboard-lista i 1948 vrat spelt inn av Doris Day, Tony Martin, Dick Haymes, Gordon MacRae og Sarah Vaughan. Han vart nominert til Oscarprisen i 1948, men tapte for «Buttons and Bows».
Versjonar
Tony Martin spelte inn ein versjon for RCA Victor Records og låg 13 veker på Billboard-lista med ein 11. plass som høgaste plassering..
Dick Haymes gav ut ein versjon av Decca Records og låg 18 veker på Billboardlista me ein niandeplass som høgaste plassering.
Ola Olsson Espe
Ola Olsson Espe var ein gardbrukar og stortingsmann frå Ullensvang i Hordaland.
It's Magic
Versjonar
Gordon MacRae spelte inn songen for Capitol Records og hans versjon låg 17 veker på Billboard-lista med ein niandeplass som høgaste plassering.
Ola Olsson Espe
Espe var son av ein gardbrukar i Ullensvang. Han var gardbrukar på farsgarden frå 1813 til 1845. Perioden 1837-41 var han medlem av heradsstyret, og var elles valmann med mange kommunale verv.
It's Magic
Versjonar
Sarah Vaughan gav ut sin versjon for Musicraft Records og versjonen hennar nådde 29. plassen på Billboard-lista og låg der inne i to veker. Denne versjonen vart òg gjeven ut på EP-en «The Divine Sarah Sings» (1954)
Ola Olsson Espe
Espe var 1. og 2. varamann til Stortinget frå Søndre Bergenhus amt i høvesvis 1824 og 1827. I 1830 var han 1. representant frå valkrinsen, på Stortinget var han medlem av næringskomiteen.
It's Magic
Versjonar
Beverly Kenney spelte inn songen i 1958 for albumet hennar Beverly Kenney Sings for Playboys.
Ola Olsson Espe
Han døydde på slektsgarden i Ullensvang i 1860.
It's Magic
Versjonar
Dinah Washington spelte inn songen i 1959 for albumet hennar What a Diff'rence a Day Makes!.
Keely Smith spelte inn songen i 1959 på albumet Swingin’ Pretty, arrangert og dirigert av Nelson Riddle.
Shirley Bassey spelte inn songen i 1963 for EP-en «In Other Words...».
I 2010 spelte den australske songaren Melinda Schneider inn songen for hyllestallbumet til Doris Day, Melinda Does Doris.
Barbara Lewis spelte inn songen i 1965 og vart inkludert på albumet hennar med same namn.
I 1962 gav The Platters med Sonny Turner på solovokal songen ut på singel. Denne nådde 95. plassen på Billboard-lista og kom òg med på albumet Song for the Lonely.
Kyrkheddinge
Kyrkheddinge er ein tettstad i Staffanstorps kommun i Skåne län i Sverige. I år 2005 hadde tettstaden 251 innbyggjarar.
Gustavo Aguerre
Gustavo Aguerre er ein svensk-argentinsk kunstnar som arbeider innanfor ulike kunstartar (datagrafikk, grafikk, fotografi, installasjon, videokunst, måleri, skulptur, objekt, teikning).
Aguerre er fødd i Buenos Aires i Argentina. Han flytta til Tyskland, der han studerte ved kunstakademiet i Münchn frå 1974 til 1976. I 1984 kom han til Stockholm, der han busette seg fast. Saman med kona si, Ingrid Falk (fødd 1960), har han danna ei kunstnargruppe kalla FA+. Denne gruppa har mellom anna stått for den såkalla Sitatgata i Oslo, som har Henrik Ibsen-sitat skrivme med rustfrie stålbokstavar nedfrest i fortaua, og ei tilsvarande i Stockholm med August Strindberg-sitat, skrivme med måling under Strindbergsfestivalen i 1994 og erstatta i 1998 med stålbokstavar.
Sandro Nicolas
Alessandro Heinrich Rütten ({{datoar}]), best kjend som Sammy Clay, Sandro Nicolas og no TYLR, er ein tysk songar av gresk og amerikansk opphav. Han skulle ha representert Kypros i Eurovision Song Contest 2020 med songen «Running», men tevlinga vart avlyst på grunn av koronaviruspandemien i Europa vinteren 2020.
Bakgrunn
Sandro vart fødd i Heinsberg i Tyskland av ei gresk mor og ein amerikansk far. Han vaks opp i Tyskland der han starta musikkarrieren sin.
I 2019 representerte Sandro USA i New Wave-festivalen i Sotsji i Russland og enda på sjetteplass. 29. november 2019 kunngjorde den kypriotiske kringkastaren RIK at Sandro skulle representere Kypros i Eurovision Song Contest 2020 i Rotterdam i Nederland. På grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.
(I'm a) Road Runner
«(I'm a) Road Runner» er ein song av Junior Walker & the Allstars frå albumet Road Runner frå 1966. Songen er skriven av låtskrivarlaget Holland–Dozier–Holland og vart gjeven ut på Tamla (Motown) i 1966 og nådde topp 20 i USA og Storbritannia.
Kyrksten
Kyrksten er ein svensk tettstad i Storfors kommun i Värmlands län i landskapet Värmland. I 2005 hadde tettstaden 280 innbyggjarar.
(I'm a) Road Runner
Walker spelar ein markant tenorsaksofonsolo, akkompagnert av Mike Terry på barytonsaksofon og Willie Woods på gitar. Under produksjonen av innspelinga, vart det oppdaga at Walker berre kunne spele songen i to toneartar, så då Walker song songen i ein toneart han ikkje kunne spele i, vart saksofonen spelt inn i ein annan toneart, og sidan auka dei tempoet på lydbandet, slik at saksofonen hamna i rett toneart.
Andre utgåver
James Taylor spelte songen i første episode av andre sesong av Saturday Night Live. Taylor spelte òg inn songen i 2008 på albumet Covers
Den britisk-amerikanske rockegruppa Fleetwood Mac spelte inn songen med Dave Walker på solovokal i 1973 for albumet Penguin.
Jerry Garcia Band framførte songen i 1975, sidan gjeven ut på The Jerry Garcia Collection, Vol. 2: Let It Rock.
Peter Frampton spelte songen i 1977 for albumet I'm in You.
Minas Gerais
Minas Gerais er ein delstat i Brasil. Han grensar mot delstatane Bahia, Espírito Santo, Rio de Janeiro, São Paulo‎, Mato Grosso do Sul og Goiás. Delstadshovudstaden er Belo Horizonte.
Espírito Santo
Espírito Santo er ein delstat i Brasil. Han grensar mot delstatane Bahia, Minas Gerais og Rio de Janeiro. Delstadshovudstaden er Vitória.
Historie
Dei opphavlege folkegruppene i Espírito Santo var tupiniquim-, temininó-, aymoré, purí- og botocudofolk. Dei fleste av desse blei etterkvart absorberte i den brasilianske blandingskulturen.
Europeisk busetjing i området byrja 23. mai 1535 då Vasco Fernandes Coutinho steig i land her med portugisiske kolonistar. Dette var oktaven etter pinse, og området fekk namnet «Espírito Santo» etter den heilage anden. Coutinho grunnla kystbyan Vila Velha, som i dag er den største byen i delstaten, og Vitória, som no er hovudstaden. Vitória fekk namnet sitt ('siger') etter sigrar mot urfolket som kjempa mot kolonistane.
Distriktet Espírito Santo blei ein provins i 1821 og ein delstat i 1889, då Brasil blei ein republikk. Delstaten fekk si noverande utforming i 1963, då grensa mot Minas Gerais blei fastlagd.
Økonomi
Busetjinga i delstaten er størst langs kysten. Opphavleg dyrka ein sukkerrøyr her. Først på 1800-talet byrja ein å omdanna innlandet med kaffidyrking. Frå 1900-talet dyrka ein også kakao. Delstaten har stor papirproduksjon. I nyare tid har ein også byrja produksjon av jern, stål, granitt og tropisk frukt her.
Disko av LPS
«Disko» er ein slovensk jazzinspirert storbandlåt frå 2022, utgjeven av det slovenske bandet LPS. Låten er skriven av bandet sjølv og vann den slovenske songtevlinga EMA laurdag 19. februar 2022. Låten vart utgjeven kommersielt 1. april same år og var det slovenske bidraget i Eurovision Song Contest 2022 i Torino i Italia.
Om songen
«Disko» er skriven av det slovenske bandet LPS. Songen har element av jazz, storbandmusikk og pop, og han har slovensk tekst. Songen vart fyrste gong offentleggjord på nettsidene til RTVSLO 26. november 2021, saman med dei andre deltakarlåtane i EMA 2022. «Disko» vart offisielt gjeven ut på strøymetenester 1. april 2022.
EMA 2022
Hausten 2021 sende bandet songen inn til den slovenske musikktevlinga EMA 2022, der vinnaren fekk representere Slovenia i Eurovision Song Contest 2022. Arrangøren, RTVSLO, fekk inn 127 låtar. LPS fekk delta i førehandstevlirnga EMA Freš som vart arrangert 28. januar 2022. Der kvalifiserte «Disko» og tre andre låtar seg til hovudtevlinga EMA i februar.
Hovudtevlinga bestod av to semifinalar 5. og 12. februar 2022, med finalen laurdag 19. februar. I kvar semifinale deltok ti låtar – åtte av etablerte artistar og to deltakarar frå EMA Freš. «Disko» deltok i den andre semifinalen laurdag 12. februar og kvalifiserte seg til finalen etter å ha vunne semifinalen. I finalen 19. februar deltok tolv låtar, og «Disko» vann til slutt tevlinga med 103 poeng. Gjennom sigeren vart «Disko» det slovenske bidraget i Eurovision Song Contest 2022.
I Eurovision Song Contest
«Disko» deltok i den fyrste semifinalen i Pala Olimpico i Torino tysdag 10. mai 2022. Der endte han sist blant 17 bidrag, og var dimed ikkje kvalifisert til finalen laurdag 14. mai 2022.
Dronning Dagmars død
«Dronning Dagmars Død» (eller «Droning Dagmars dødelige Affgang») er ei gammal dansk folkevise som handlar om dronning Dagmar av Danmark, som var gift med Valdemar Sejr og døydde i barsel.
Utgåver
Ei utgåve av visa kom ut i Anders Sørensen Vedel si songbok Hundredvisebogen. Denne er blitt spreidd til nabolanda. Det finst også ein versjon i 3. del av Svend Grundtvig sitt verk Danmarks gamle Folkeviser som DgF 135.
Frå Noreg har Ludvig Mathias Lindeman skrive opp to melodiar til visa, ein frå Vestfold og ein frå Solør.
Innspelingar
Birgitte Grimstad song visa på debutplata si Brigitte Grimstad i 1966 med ein dansk melodi. Teksten og den danske melodien står i Birgitte Grimstad si bok Menneskeviser frå 1972.
I 1996 sang Sinikka Langeland inn songen med ein melodi frå Solør på ein CD som var bilag til Norsk folkeminnelag sitt skrift nr. 142. Han blei også gjeven ut separat som «Stengen var af røde guld» i 1987. Langeland syng også songen på «Lille Rosa: Kjærlighetsballader» frå 2000.
Bytownitt
Bytownitt er eit kalsiumrik feltspat i plagioklas-serien. Det er kalla opp etter Bytown, no Ottawa i Canada.
Leucocoryne
Leucocoryne (engelsk Glory-of-the-sun) er ei slekt av fleirårige laukplantar i familien Amaryllidaceae, underfamilie Allioideae. Det er tolv artar, alle heimehøyrande i Chile. Blada hos alle artane er lange og smale og har ei laukliknande lukt. Dei blå, kvite eller lila blomstane dannar ein skjerm.
Nokre artar blir dyrka i hagar som prydplanter.
Fiesole
Fiesole er ein by og ein kommune i provinsen Firenze i regionen Toscana i Italia. Kommunen har 14 000 ibuarar og dekker ei flatevidd på 42,2 km². Byen ligg 295 meter over havet på ei høgde ovanom provinshovudstaden Firenze, åtte kilometer i nordaust.
Fiesole (etruskisk: Viesul, Viśl, Vipsul) vart truleg grunnlagd i det niande eller åttande hundreåret før Kristi fødsel. Byen er nemnd fyrste gongen i 283 f.Kr. då han vart erobra av romarane.
Tidleg i mellomalderen var Fiesole i fleire hundre år ein bystat, like mektig som Firenze i dalen under. Dei to byane kriga mot kvarandre fleire gongar, både i 1010 og 1025 vart Fiesole plyndra av Firenze. År 1125 vart Fiesole erobra av Firenze, og folka frå dei mektigaste slektene i Fiesole vart tvinga til å busetje seg i Firenze.
I dag ser ein restar av etruskiske murar, romerske bad og eit romersk teater, samt ei kyrkje frå 1028 i toskansk-romansk stil.
Dick Fosbury
Richard Douglas Fosbury, kjend som Dick Fosbury, var ein USA-amerikansk høgdehoppar frå Medford i Oregon som forbløffa idrettsverda då han i 1968 vart olympisk meister med ein heilt ny hoppstil. Den såkalla fosburyfloppen vart over ein 10–15-årsperiode den heilt dominerande måten å høgdehoppe på.
Karriere
Fosbury byrja bruke floppstilen i 1964-sesongen. Han starta springe tilnærma diagonalt med lista, for så å bende av mot lista og til sist vende ryggen mot lista og der etter utføre bykset. Fordelen, samanlikna med den då rådande dykkstilen, er at massesenteret i eit flopphopp ligg mykje lågare og at det såleis trengst mindre kraft i skyvet.
Den store idrettslege framgangen kom i OL-sesongen 1968. I juni månad sette Fosbury personleg rekord med 2,19 meter då han vart studentmeister (NCAA) i Knoxville i Tennessee. Tre månader seinare var han ein av tre utøvarar som tok seg over 2,20 m då USA heldt uttaksstemne i South Lake Tahoe i California, alle saman gjorde personbeste. Under OL-finalen i Mexico-byen den 20. oktober gjekk han over 2,22 m i fyrste forsøk, medan landsmannen Ed Carruthers smaug seg over i sitt andre forsøk. Den neste høgda, 2,24 meter, tok Fosbury i tredje forsøk, Carruthers feila i alle sine hopp. Fosbury forsøkte seg så på verdsrekordhøgda 2,29 m, der var han sjanselaus.
Etter Mexico-leikane makta han ikkje å hevde seg i verdseliten i høgdehopp.
Jim Marshall
James Joseph Marshall var ein amerikansk fotograf, ofte av rockestjerner. Han hadde tilgang til mange musikarar gjennom 1960- og 1970-åra, og var mellom anna bak scenen på den siste betalte konserten til The Beatles i Candlestick Park i San Francisco, og han var hovudfotografen på Woodstockfestivalen.
Han vart hyrt av Atlantic Records og Columbia Records til å fotografere artistane deira. Bileta hans er på plateomslaga til meir enn 500 plater og enno fleire bilete vart publiserte i Rolling Stone. Han fotograferte Jimi Hendrix som sette fyr på gitaren sin på Monterey Pop Festival, og Johnny Cash i San Quentin.
Bileta hans av Neil Young, Janis Joplin, Bob Dylan, Jim Morrison, Allman Brothers, The Who, Led Zeppelin, Grateful Dead, Jefferson Airplane, Guns N' Roses, Santana og The Beatles var med å definere desse og sjølve rock and roll-fotografia i seg sjølv. Marshall fotograferte òg jazzmusikarar som Thelonious Monk, John Coltrane og Miles Davis.
I 2014 fekk Marshall posthumt ein Trustees Award (som er ein del av Lifetime Achievement Awards) under Grammyprisutdelinga det året
Personleg liv
Marshall hadde ikkje barn og i 1967 var han kjæraste med Abigail Folger, som vart drepen i 1969 av følgjarne til Charles Manson.
Pavullo nel Frignano
Landbruk er hovudnæring i kommunen, som sidan 1927 har hatt flyplassen Aeroporto di Pavullo nel Frignano.
Fotballspelaren Luca Toni vart fødd i Pavullo nel Frignano.
Johannes Johannesson Aga
Johannes Johannesson Aga var ein norsk gardbrukar, ordførar og stortingsmann frå Ullensvang i Hordaland. Johannes Pedersen Aga var far hans og Lars Johannesson Aga bror hans.
Ingrid Falk
Ingrid Falk, fødd og busett i Stockholm, er ein svensk kunstnar som arbeider innanfor ulike kunstartar (datagrafikk, grafikk, fotografi, installasjon, videokunst, måleri, skulptur, objekt, teikning). Saman med ektefellen, Gustavo Aguerre (fødd 1953), har ho danna ei kunstnargruppe kalla FA+, som mellom anna har stått for den såkalla Sitatgata i Oslo med Henrik Ibsen-sitat skrive med stålbokstavar nedfrest i fortaua, og ei tilsvarande i Stockholm med August Strindberg-sitat (i gågata Drottninggatan på strekninga mellom nr. 67 og 85, skrive med måling under Strindbergsfestivalen i 1994, og i 1998 erstatta med rustfrie stålbokstavar ).
Johannes Johannesson Aga
Aga tok over farsgarden i 1839 og dreiv denne. Frå 1840 var han medlem av heradsstyret i Ullensvang, ordførar 1844-71 og 1873-79. Han var forlikskommissær 1857-73, og medhjelpar åt presten i over 40 år. Styreformann i den lokale sparebanken.
Aga representerte Søndre Bergenhus amt på Stortinget frå 1857 til 1873. I 1857 var han medlem av protokollkomiteen og den utvida justiskomite nr 1, på omframstortinget 1858 av finanskomiteen og valkomiteen. Tingsamlingane 1859-60, 1862-63 og 1865-66 var han medlem av protokollkomiteen, 1868-69 og 1871-73 sekretær i same. På omframstortunget 1864 medlem av komiteen om avløninga av hæren. Både 1868-69 og 1871-73 var han medlem av valkomiteen, i 1869 også av røysterettskomiteen. Aga var medlem i Stortinget sine deputasjonar til kongekroninga i Trondheim 1860, og til 1000-årsminnet i Haugesund i 1872.
I 1877 vart han tildelt medalje «til belønning for det norske landbruk». Han døydde på slektsgarden i 1898.
Wadi Al-abyad
Wadi Al-abyad eller Wadi al Ubayyid (arabisk وادي الأبيض) er den nest lengste wadien i Irak etter Wadi Hauran og ligg vest i Irak i Al Anbar guvernement og Karbala guvernement. Dalen strekkjer seg kring 250 km frå grensa til Saudi-Arabia (nær Arar) i Al Anbar guvernement til innsjøen Milh vest i Karbala guvernement. Han er kring 1 km brei og 40-50 meter djup.
Wadi Al-abyad vert stundom òg nytta om eit større område som omfattar sjølve Wadi Al-abyad sidedalane og området rundt. Wadi Al-abyad er ein tørr stad trass i oasen Ghadir Abu Muraji ligg sentralt i dalen i Al Anbar guvernement i tillegg til somme stader som har vatn i regntida. Somme år er det nok vatn til at det renn ei elv i Wadi Al-abyad og ut i Milh.
Plante- og dyreliv
Det tørre klimaet har innverknad på dyre- og planteliv i wadien. Det veks ingen planter her utanom ørkenvegetasjon. Somme dyr har tilpassa seg eit liv i ørkenen. Av pattedyra som bur i Wadi Al-abyad er hare, rüppells rev, gråulv, persiagaselle, i tillegg til mange fugleartar, både fastverande og trekkfuglar som trappar, sandhøns og klippedue.
Al-Abyad-dammen
Wadi Al-Abyad-dammen vart bygd i 2002 på det lågaste punktet i Wadi Al-Abyad nær grensa til Saudi-Arabia for å samle regnvatn om vinteren og våren for den lange sommaren. Vatnet er blitt nytta av beduinar og kveget deira. Dammen har ein kapasitet på 25-50 millionar kubikkmeter. Dammen er 8 km lang, 2 km brei og 18 meter høg.
Johan Christoffer Boklund
Johan Christoffer Boklund var ein svensk målar.
Han studerte ved Kunstakademiet i København for å studere med J.L. Lund (dansk målar, 1777-1867). I 1825 byrja han ved Konstakademien i Stockholm.
Fritz Lipmann
Fritz Albert Lipmann var ein tysk-amerikansk biokjemikar som i 1945 var med om å oppdage ko-enzym A. For denne innsatsen og annan forsking på ko-enzym A vart han i 1953 tildelt Nobelprisen i fysiologi eller medisin, ein pris han delte med Hans Adolf Krebs.
Mato Grosso do Sul
Mato Grosso do Sul er ein delstat i Brasil. Han grensar mot delstatane Minas Gerais, Mato Grosso, Goiás, Paraná og São Paulo‎. Delstadshovudstaden er Campo Grande.
Rock 'n' Roll Suicide
«Rock 'n' Roll Suicide» er ein song av David Bowie, opphavleg gjeven ut som den siste songen på albumet The Rise and Fall of Ziggy Stardust and the Spiders from Mars i juni 1972. Han fortel soga om Ziggy som kollapsar som ei gammal, utvaska rockestjerne, og var òg siste songen spelt på Ziggy Stardust-konsertane. I april 1974 gav RCA songen ut på singel.
Musikk og tekst
Bowie såg på songen i same tradisjon som ein fransk chanson, medan biografen David Buckley har skildra både «Rock 'n' Roll Suicide» og opningssporet på albumet, «Five Years», «meir som avantgarde showsongar enn faktiske rockesongar». Journalisten Stephen Thomas Erlewine meinte på liknande vis at songen hadde «ei stor kjensle av scenesett drama ein tidlegare ikkje hadde høyrt i rock & roll».
Sjølv om Bowie har indikert Baudelaire som inspirasjon, er teksten «Time takes a cigarette...» meir lik diktet «Chants Andalous» av Manuel Machado: «Life is a cigarette / Cinder, ash and fire / Some smoke it in a hurry / Others savour it». Den formanande linja «Oh no, love, you're not alone» refererer til Jacques Brel-songen «You're Not Alone» («Jef») som fanst i musikalen Jacques Brel is Alive and Well and Living in Paris. Bowie spelte Brel sin «My Death» under Ziggy Stardust-konsertane og spelte «Amsterdam» på BBC.
Utgjeving og ettermæle
«Rock 'n' Roll Suicide» var ein av dei siste songane som vart spelte inn for Ziggy Stardust, i lag med «Suffragette City», som var songen før på albumet, samt «Starman», som kort tid etter vart gjeven ut som singel. Songen vart spelt inn 4. februar 1972. Som den siste songen på albumet og under Ziggy Stardust-konsertane i 1972-1973, vart han snart eit slagord, som stod på jakkene til mange av tilhengjarane.
I april 1974 var RCA utolmodige av å vente på nye songar og hadde alt skunda seg med å gje ut «Rebel Rebel» frå Diamond Dogs-innspelinga, og plukka vilkårleg ut denne songen som singel. Han var to år gammal og dei fleste hadde alt songen på Ziggy Stardust-albumet. Singelen gjorde det derfor ikkje så veldig bra. Han nådde 22. plass i Storbritannia, den første RCA-singelen til Bowie som ikkje nådde Topp 20 sidan «Changes» i januar 1972. B-sida til singelen var «Quicksand».
Velvet Goldmine
«Velvet Goldmine» er ein song skriven av David Bowie og spelt inn under innspelinga av The Rise And Fall Of Ziggy Stardust And The Spiders From Mars i 1971. Han kom derimot ikkje med på dette albumet og vart til slutt gjeven ut som B-side til den britiske utgåva av «Space Oddity» frå 1975. Bowie skreiv songen som ei heller vaksen skildring av han som kliner med ein annan mann. Samfunnspress kombinert med ei berre halvhjarta interesse i songen, førte til at Bowie skreiv om songen til å bli meir fleirtydig. Tittelen på songen inspirerte til namnet på filmen Velvet Goldmine. Trass i at han berre vart gjeven ut som B-side har songen vorte særs populær hos tilhengjarane til Bowie og finst på minst ei samleplate.
Neil Dorfsman
Neil Dorfsman er ein USA-amerikansk lydteknikar og plateprodusent, mest kjend for arbeidet sitt med Dire Straits, Bruce Hornsby, Mark Knopfler, Paul McCartney og Sting. Han har vunne Grammyprisen for beste produsent for Bruce Hornsby sitt Scenes from the Southside (1988) og Sting sitt ...Nothing Like the Sun (1987), og Grammyprisen for beste lydteknikar for Dire Straits sittBrothers in Arms (1985). I tillegg har han vore nominert for beste lydteknikar for Dire Straits sitt Love Over Gold (1982).
Andre artistar Dorfmann har arbeidd med er Björk, Paul Brady, Def Leppard, Bonnie Tyler, They Might Be Giants, Richie Sambora og Tears for Fears.
Utvald arbeid
Neil Dorfsman har arbeidd på over 300 album
Soundtracks
Thin Lizzy av Thin Lizzy
Mottaking
Eduardo Rivadavia, i ei retrospektiv melding for AllMusic, skildra albumet som «overraskande mjukt» og skreiv at ei rekkje songar let «forvirra og uferdig». Han skildra likevel «Look What the Wind Blew In» som eit «hint om ting som ville komma», og at bonussporet «Dublin» frå «New Day» EP-en inneheldt «Lynott sin første store tekst». Den kanadiske journalisten Martin Popoff sette pris på den eksperimentelle smaken av albumet «som hovudsakleg henta frå bluesaktige ikkje-metalliske påverknader» og fann komposisjonane «forbløffande godt skrivne, veldig irsk, veldig ektefølt».
Innverknad
Songen «Honesty Is No Excuse» vart spelt inn av Cass McCombs i 2013 på albumet hans Big Wheel and Others.
Ommastra og utvida utgåve
11. oktober 2010 kom det ut ei ny ommastra og utvida utgåve av Thin Lizzy. Denne utgåva har følgjande bonusspor:
Medverkande
Thin Lizzy
Andre medverkande
Produksjon
Samson Toresson Stueland
Samson Toresson Stueland var ein norsk gardbrukar og stortingsmann frå Kvinnherad.
Havfrue
Havfrue er eit fabelvesen som skal leva i hav og ha overkroppen til ei kvinne og underkroppen til ein fisk, med visse variasjonar i skildringar. Havfruer har gjerne vakker songstemme, og kan lokka til seg sjøfolk til seg. Syn av havfruer kan varsla om uvêr.
Den mannlege utgåva av vesenet, som er mykje sjeldnare omtalt, blir kalla havmann, marmæle, triton og anna. Liknande vesen frå mytologi, fablar og folketru er sirener, vassymfer, najader, undiner og melusiner. I norrøn folketru var margyge (margygre) ei troll-aktig havfrue.
Mytologi og soger
Ein kan knytta havfrueomgrepet til mellom anna den assysriske gudinna Atargatis, som blei dyrka rundt 1000 år f.Kr. Det er funne avbildingar av havfruer med to halar i Luristan (Sørvest-Iran) frå om lag 1000 år f.Kr., og havfruer med ein hale frå etruskiske funn 500 år seinare.
Soger
Det finst soger om havfruer frå store delar av verda. Den eldste kjende havfruesoga er frå Assyria frå ca. 1000 f.Kr. Atargatis, mor til den legendariske assyriske dronninga Semiramis, var ei gudinne som elska ein døydeleg gjetar, men kom i skade for å drepa han. Full av skam kasta ho seg ut i ein innsjø og forvandla seg til ein fisk, men vatnet kunne ikkje skjule det guddommelege vesenet hennar. Derfor tok ho form som ei havfrue – menneskeleg over midja, fisk nedanfor. Dei eldste framstillingane viser henne derimot som ein fisk med menneskehovud og bein, slik som den babylonske guden Ea. Grekarane kalla henne Derketo, og ho blei ofte identifisert med Afrodite.
Mami Wata er ei havfrueånd i vestafrikansk folketru. Ei anna afrikansk havfrue er Jengu frå Kamerun. Melusine eller Melusina er namnet på ein kvinneleg sogefigur i europeisk mellomalder som hadde fiske- eller slangehale.
Den demokratiske republikken Aserbajdsjan
Den demokratiske republikken Aserbajdsjan (aserbajdsjansk Azərbaycan Xalq Cümhuriyyəti) var det første suksessrike forsøket på å opprette ein demokratisk og sekulær republikk i den musmliske verda (før Republikken Tyrkia). Republikken vart grunnlagd av Det aserbajdsjanske nasjonalrådet i Tiflis den 28. mai 1918 etter Det russiske imperiet kollapsa. Landet grensa til Russland i nord, Den demokratiske republikken Georgia i nordvest, Den demokratiske republikken Armenia i vest og Det persiske imperiet i sør. Landet hadde to millionar innbyggjarar. Ganja var mellombels hovudstad i republikken, sidan Baku var kontrollert av bolsjevikane.
Under republikken vart det utvida eit styresystem der eit parlament vart valt på grunnlagd av frie, universelle og proporsjonal representasjon, og var det øvste organet i landsstyret og der ministerrådet var ansvarleg. Fatali Khan Khoyski var den første statsministeren. Utanom majoriteten frå partiet Musavat, var |Ehrar, Ittihad, Muslimske sosialdemokratar og minoritetsrepresentantar av armenarar (21 av 120 sete ), russarar, polakkar, jødar og tyskarar representerte i parlamentet. Somme medlemmar støtta pan-islamistiske og pan-tyrkiske idear.
Parlamentet innførte mellom anna stemmerett for kvinner, noko som gjorde Aserbajdsjan til den første muslimske nasjonen som gav kvinner like politiske rettar som menn og var dermed før både Storbritannia og USA med dette. I tillegg grunnla dei Baku statsuniversitet, som var det første moderne universitetet som vart grunnlagd i Aserbajdsjan.
Havfrue
Havfruer i norsk tradisjon
Førestillingar om havfruer er ikkje så vanlege i norsk tradisjon. Dei kom truleg til Noreg gjennom danske balladar.
I norsk sogetradisjon opptrer havfrua, merkeleg nok, helst i innlandet, gjerne i fjellvatn. Den vanlegaste segntypen, Spådommen til havfrua, fortel at ein mann gjer havfrua ei teneste og til gjengjeld skal få spørja henne tre spørsmål. Han spør ganske dumt og havfrua blir irritert og sier han burde spurt om kva bløytevatnet frå malten kunne brukast til.
Naturhistorie
Havfruer er også omtalte i tidleg naturhistorisk litteratur, som i K. von Gesner sitt verk Historia Naturalis frå 1558.
Havfruer i heraldikk
I Norge var det tidlegare kommunevåpenet til Åsgårdstrand ei havfrue, og i slektsvåpenet til Blichfeldt har skjoldet ei havfrue i bølgjer som speler på ei harpe. Det er havfrue i blant anna våpenet til det finske landskapet Päijänne-Tavastland. Byvåpenet til den polske hovudstaden Warszawa har ei hudfarga havfrue på raud botn som fektar med eit sverd og eit skjold, medan den belgiske byen Oostende har ein triton og ei havfrue som skjoldhaldarar.
Havfruer i kulturen
«Den lille Havfrue» er eit eventyr av H. C. Andersen frå 1837. Eventyret blei gjort om ein ballett i 1909, og denne balletten inspirerte statuen Den lille havfrue frå 1913. Seinare laga Disney teiknefilmen The Little Mermaid (1989) basert på eventyret.
Havfruer opptrer også i:
Haldor Pedersson Helland
Haldor Pedersson Helland var ein norsk lærar, kyrkjesongar og gardbrukar frå Kvinnherad.
Han døydde på garden sin i Kvinnherad i 1862.
Svenska skidspelen 1994
Svenska skidspelen 1994 vart avvikla i Falun helga 12. og 13. mars 1994. Hopprennet vart avlyst grunna sterk vind.
4 x 10 km stafett
Dato: 13. mars <br style="clear:both" />
5 km klassisk stil
Dato: 12. mars <br style="clear:both" />
4 x 5 km stafett
Dato: 13. mars <br style="clear:both" />
Miljøgeologi
Miljøgeologi er eit fagområde innan geologi som vert nytta innan miljø- og ressursforvalting. Det er viktig med geologisk kunnskap på område som grunnvatn og drikkevassforsyning, avfallshandsaming, miljøovervaking, erosjonsproblem, radioaktiv nedfall og naturleg bakgrunnsstråling, rassikring og forureiningsproblematikk. Mellom anna kjem vern av verneverdig miljø naturleg inn under miljøgeologi.
Läby
Läby er ein svensk tettstad i Uppsala kommun i Uppsala län i landskapet Uppland. I 2005 hadde tettstaden 230 innbyggjarar. Läby ligg cirka 25 kilometer nord for Uppsala.
Rawdat al 'Ajuz
Rawdat al `Ajuz er ein busetnad i Qatar i kommunen Umm Salal.
Hol prestegard
Hol prestegard vart kjøpt inn som prestegard i 1874. Det dreier seg om Nerålshaugen, nord for Holsfjorden og eit stykkje nordvest for Hol gamle kyrkje. På garden står tre freda bygg: hovudbygning, bur og loft. Hovudbygningen vart kjøpt i Ål i 1852 og flytta til Hol i 1875. Buret er frå 1692, og loftet vart plassert på tunet i 1838. Hovudbygningen er eit halvannan etasjes laftebygg med saltak. Stilen er sveitser.
Läckeby
Läckeby er ein svensk tettstad i Kalmar kommun i Kalmar län i Småland. I 2005 hadde tettstaden 862 innbyggjarar.
Gotskalk Matiasson Seim
Gotskalk Matiasson Seim var ein norsk gardbrukar, postførar og stortingsmann frå Voss.
Doo-wop
Doo-wop er ein musikksjanger som vart utvikla i afroamerikanske miljø i New York City, Philadelphia, Chicago, Baltimore, Newark, Pittsburgh, Cincinnati, Detroit, Washington, D.C. og Los Angeles i 1940-åra og vart særs populær i 1950- og tidleg i 1960-åra. Stilen bygde på vokalharmoni og var ein av dei mest populære, pop-aktige R&B-stilane på den tida. Songaren Bill Kenny (1914–1978) vert ofte kalla «gudfaren for doo-wop» fordi han innførte «topp og botn»-formatet, som består av ein høg tenor som syng førstestemme og ein bassongar som resiterer teksten i midten av songen. Doo-wop vart sungen av vokalgrupper i harmoni med meiningslause stavingar, ein enkel rytme, stundom lite eller ingen instrumentering, og enkel musikk og tekst.
Den førte hitsingelen som brukte stavinga «doo-wop» var truleg «When You Dance» av The Turbans i 1955. Omgrepet «doo-wop» vart først nytta på trykk i 1961. Seint i 1950-åra var det mange italiensk-amerikanske grupper som gjorde viktige bidrag til doo-wop-miljøet. Doo-wop nådde toppen i 1961. Doo-wop påverka vidare soul, pop og rock i 1960-åra. Til forskjellige tider frå 1970- til 1990-åra har sjangeren hatt populære periodar. Doo-wop var ein føregangar til mange afroamerikanske musikkstilar som er populære i dag. Doo-wop påverka òg mange store rock and roll-grupper som vart populære seinare på 1900-talet. Doo-wop er ikonisk for ein swing-liknande rytme og bruk av off-beat for å halde takta. Doo-wop la grunnlaget for mange musikalske nyskapingar.
Gotskalk Matiasson Seim
Seim var stortingsrepresentant for Søndre Bergenhus amt i tida 1862-69. Alle periodane var han medlem av justiskomite nr 1.
Han døydde i Bergen i 1873.
Furtwangen
Furtwangen im Schwarzwald er ein by med ikring 9 000 ibuarar sørvest i delstaten Baden-Württemberg i Tyskland. Byen ligg 879 meter over havet i Schwarzwald. Furtwangen er kjend for sin historiske klokke-industri og det tyske klokkemuseet (Deutsches Uhrenmuseum) ligg i byen.
Større industriverksemder som lagar maskinverktøy og andre spesialprodukt, samt tilbyr kommunikasjonsteknologi, pregar dagens næringsliv i kommunen. Den tekniske høgskulen Hochschule Furtwangen held hus i byen.
Eitt av dei aller fyrste renna i Verdscupen i langrenn for kvinner vart avvikla i Furtwangen vinteren 1979.
Lektorutdanning med mastergrad i realfag
Lektorutdanning i realfag, LUR, er eit 5-årig mastergradsstudium. Studentane vel emnekombinasjonar som gir undervisningskompetanse i to fag. Masteroppgåva skal skrivast innanfor eitt av desse fagområda, eller det kan vere ei fagdidaktisk oppgåve. Hausten 2013 vart den nye rammeplana for lektorstudiet innført ved NTNU. Denne legg opp til at studentane skal ha pedagogikkundervisning i fire av fem årskurs. Etter fullført utdanning får studentane tittelen lektor. LUR får mykje skryt for sitt gode sosiale miljø. Dette står linjeforeninga Spanskrøret i spissen for.